ddrg/super_eurlex huggingface dataset:
1.

2 straipsnis pakeičiamas taip: „2 straipsnis 1. Valstybės narės arba valstybės, dalyvaujančios stojimo derybose su Sąjunga (toliau – reikalavimus atitinkanti valstybė), prašymu parama iš Fondo gali būti teikiama tada, kai viename ar keliuose reikalavimus atitinkančios valstybės regionuose atsiranda rimtų pasekmių gyvenimo sąlygoms, žmonių sveikatai, gamtinei aplinkai ar ekonomikai dėl: a) reikalavimus atitinkančios valstybės arba kaimyninės reikalavimus atitinkančios valstybės teritorijoje įvykusios didelės arba regioninės stichinės nelaimės arba b) didelio masto ekstremaliosios visuomenės sveikatos situacijos, įvykusios tos pačios reikalavimus atitinkančios valstybės teritorijoje. Dėl tiesioginių stichinės nelaimės pasekmių padaryta tiesioginė žala laikoma tos stichinės nelaimės padarytos žalos dalimi. 2. Šiame reglamente didelė stichinė nelaimė – stichinė nelaimė, kurios tiesioginė žala reikalavimus atitinkančioje valstybėje vertinama daugiau nei 3 000 000 000 EUR 2011 m. kainomis arba daugiau nei 0,6 % jos BNP. 2a. Šiame reglamente didelio masto ekstremalioji visuomenės sveikatos situacija – reikalavimus atitinkančioje valstybėje kilęs didelis biologinės kilmės pavojus sveikatai ar gyvybei, kuris daro tokį didelį neigiamą poveikį žmonių sveikatai, kad reikia imtis ryžtingų veiksmų jo tolesniam plitimui sustabdyti ir dėl to reikalavimus atitinkanti valstybė turi skirti daugiau nei 1 500 000 000 EUR 2011 m. kainomis arba daugiau nei 0,3 % savo BNP viešųjų lėšų reagavimo į ekstremaliąją situaciją priemonėms. 3. Šiame reglamente regioninė stichinė nelaimė – tai stichinė nelaimė, kurios tiesioginė žala reikalavimus atitinkančios valstybės NUTS 2 lygmens regione viršija 1,5 % to regiono bendrojo vidaus produkto (BVP). Nukrypstant nuo pirmos pastraipos, kai konkretus regionas, kuriame įvyko stichinė nelaimė, yra atokiausias regionas pagal Sutarties dėl Europos Sąjungos veikimo 349 straipsnį, regionine stichine nelaime laikoma bet kuri stichinė nelaimė, kurios tiesioginė žala viršija 1 % to regiono BVP. Jei stichinė nelaimė susijusi su keliais NUTS 2 lygmens regionais, ribinė vertė taikoma tų regionų BVP svertiniam vidurkiui, apskaičiavus pagal visos žalos dalį kiekviename regione. 4. Parama iš Fondo taip pat gali būti teikiama reikalavimus atitinkančioje valstybėje ištikusios bet kurios stichinės nelaimės atveju, jei ta nelaimė taip pat yra didelė stichinė nelaimė, ištikusi kaimyninėje reikalavimus atitinkančioje valstybėje. 5. Šiame straipsnyje naudojami Eurostato pateikti suderinti statistiniai duomenys.“
10)

I priedėlis iš dalies keičiamas taip: a) įvadinis sakinys po antraštės „Skrydžio įgulos nario licencija“ pakeičiamas taip: „Valstybės narės pagal I priedą (FCL dalį), Komisijos reglamento (ES) 2018/395 III priedą (BFCL dalį) ir Komisijos įgyvendinimo reglamento (ES) 2018/1976 III priedą (SFCL dalį) išduodama skrydžio įgulos nario licencija turi atitikti šias specifikacijas:“; b) a punkto 1 papunkčio III papunktis pakeičiamas taip: „III) licencijos serijos numeris, prasidedantis licenciją išdavusios valstybės JT kodu, po kurio nurodoma atitinkamai „FCL“, „BFCL“ arba „SFCL“ ir kodas, kurį sudaro arabiški skaitmenys ir (arba) lotyniškos raidės;“; c) a punkto 2 papunkčio XII papunktis pakeičiamas taip: „XII) kvalifikacijos, pažymėjimai ir – oro balionų ir sklandytuvų licencijoje – teisės: klasės, tipo, instruktoriaus pažymėjimai ir pan., nurodant, kai taikoma, jų galiojimo pabaigos datas. Radiotelefonijos (R/T) teisės gali būti nurodytos licencijoje arba atskirame pažymėjime;“; d) po c punkto esantis šablonas su antrašte „Viršelis“ (EASA 141 forma, 2 leidimas) iš dalies keičiamas taip: i) sakinys „Issued in accordance with Part-FCL/Išduota pagal FCL dalį“ pakeičiamas taip: „Issued in accordance with Part-FCL / Part-BFCL / Part-SFCL / Išduota pagal FCL dalį / BFCL dalį / SFCL dalį (nereikalingas dalis išbraukti)“; ii) sakinys „This licence complies with ICAO standards, except for the LAPL and EIR privileges/Ši licencija (išskyrus LAPL ir EIR teises) atitinka ICAO standartus“ pakeičiamas taip: „This licence complies with ICAO standards, except for the LAPL and BIR privileges or when accompanied by an LAPL medical certificate / Ši licencija (išskyrus LAPL ir BIR teises arba kai prie jos pridėtas LAPL sveikatos pažymėjimas) atitinka ICAO standartus“; e) po antrašte „2 puslapis“ esančiame šablone sakinys „Licencijos serijos numeris visada prasideda licenciją išdavusios valstybės JT kodu, po kurio nurodoma „.FCL.“ (III laukelio „Licencijos numeris“ pastaba) pakeičiamas taip: „Licencijos serijos numeris visada prasideda licenciją išdavusios valstybės JT kodu, po kurio nurodoma atitinkamai „FCL.“, „BFCL.“ arba „SFCL.“; f) po antraštės „3 puslapis“ esantis šablonas iš dalies keičiamas taip: i) sakinys „Vartojamos tos pačios santrumpos kaip FCL dalyje (pvz., PPL(H), ATPL(A) ir kt.).“ (su II laukeliu „Licencijos pavadinimas, pirminio išdavimo data ir šalies kodas“ siejamas tekstas) pakeičiamas taip: „Vartojamos tos pačios santrumpos kaip FCL, BFCL ir SFCL dalyse (pvz., PPL(H), ATPL(A) ir kt.).“; ii) po sakinio „LAPL išduodama ne pagal ICAO standartus.“ (su XIII laukeliu „Pastabos“ siejamas tekstas) pridedamas šis tekstas: „SPL atveju, išskyrus Komisijos įgyvendinimo reglamento (ES) 2018/1976 3b straipsnio 2 punkto b papunktyje nurodytus atvejus, naudojimasis akrobatinio skraidymo ir skraidymo per debesis sklandytuvais teisėmis, taip pat išvilkimo būdai, kai taikoma, turi atitikti Komisijos įgyvendinimo reglamento (ES) 2018/1976 III priedo (SFCL dalies) SFCL.155, SFCL.200 ir SFCL.215 dalis.“;
5.

„Filipinų komunistų partija“ (Communist Party of the Philippines), įskaitant „Naująją liaudies armiją“ (New People's Army, NPA), Filipinai.
(22)

internetinių tarpininkavimo paslaugų teikėjas gali turėti teisėtų priežasčių nuspręsti apriboti, sustabdyti arba nutraukti savo paslaugų teikimą konkrečiam verslo klientui, be kita ko, pašalindamas atskiras konkretaus verslo kliento prekes ar paslaugas iš sąrašo arba veiksmingai pašalindamas paieškos rezultatus. Internetinių tarpininkavimo paslaugų teikėjai taip pat gali apriboti atskirų verslo klientų prekių ar paslaugų nurodymą sąraše jo nesustabdydami, pavyzdžiui, koreguojant jų reitingą arba neigiamai paveikiant verslo kliento matomumą, kuris gali apimti jo reitingo sumažinimą. Tačiau, kadangi tokie sprendimai gali turėti reikšmingą poveikį atitinkamo verslo kliento interesams, verslo klientams prieš apribojimo ar sustabdymo įsigaliojimą arba tuo pačiu metu turėtų būti pateiktas to sprendimo motyvų pareiškimas patvariojoje laikmenoje. Siekiant sumažinti neigiamą tokių sprendimų poveikį verslo klientams, internetinių tarpininkavimo paslaugų teikėjai taip pat turėtų suteikti galimybę išsiaiškinti faktus, dėl kurių priimtas tas sprendimas, vykdant vidinį skundų nagrinėjimo procesą, nes tai padės verslo klientams vėl užtikrinti atitiktį, jei tai įmanoma. Be to, kai internetinių tarpininkavimo paslaugų teikėjas atšaukia sprendimą apriboti, sustabdyti arba nutraukti paslaugų teikimą, pavyzdžiui, dėl to, kad sprendimas priimtas per klaidą ar dėl to, kad sąlygų pažeidimas, dėl kurio priimtas tas sprendimas, nebuvo įvykdytas turint nesąžiningų ketinimų ir buvo tinkamai ištaisytas, paslaugų teikėjas turėtų nepagrįstai nedelsdamas atstatyti paslaugų teikimą atitinkamam verslo klientui, įskaitant prieigos prie asmens duomenų ar kitų duomenų, arba ir vienų, ir kitų duomenų, kurie buvo prieinami prieš priimant sprendimą, teikimą. Iš pareiškimo apie sprendimo apriboti, sustabdyti arba nutraukti internetinių tarpininkavimo paslaugų teikimą motyvus verslo klientai turėtų turėti galimybę sužinoti, ar yra galimybių ginčyti sprendimą, taip pagerinant verslo klientų galimybes prireikus siekti veiksmingai apginti savo teises. Motyvų pareiškime turėtų būti nurodomos sprendimo priežastys, remiantis paslaugų teikėjo sąlygose iš anksto nurodytomis priežastimis, ir tinkamai nurodomos atitinkamos konkrečios aplinkybės, įskaitant trečiųjų šalių pranešimus, dėl kurių priimtas toks sprendimas. Tačiau neturėtų būti reikalaujama, kad internetinių tarpininkavimo paslaugų teikėjas pateiktų pareiškimą apie sprendimo apriboti, sustabdyti arba nutraukti internetinių tarpininkavimo paslaugų teikimą motyvus, jei tai pažeistų teisinį ar reguliavimo įpareigojimą. Be to, neturėtų būti reikalaujama pateikti motyvų pareiškimą, jei internetinių tarpininkavimo paslaugų teikėjas gali įrodyti, jog atitinkamas verslo klientas pakartotinai pažeidė taikomas sąlygas, dėl ko buvo nutrauktas visų atitinkamų internetinio tarpininkavimo paslaugų teikimas;
1.6.

Leidimas žvejoti paprastuosius jūrinius ešerius galioja tik tuo atveju, jei be to, kad turi būti laikomasi Reglamento (ES) Nr. 1236/2010 5 straipsnio, žvejybos laivai ataskaitas perduoda laikydamiesi to reglamento 9 straipsnio 1 dalies ir tų ataskaitų duomenys registruojami pagal to reglamento 9 straipsnio 3 dalį.
(5)

Europos Parlamento ir Tarybos reglamentu (ES) 2019/1022 (2) buvo nustatytas daugiametis vakarų Viduržemio jūros demersinių išteklių žvejybos valdymo planas, kuris įsigaliojo 2019 m. liepos 16 d. Remiantis to reglamento 4 straipsnio 1 dalimi, to reglamento 1 straipsnyje išvardytų išteklių žvejybos galimybės turėtų būti nustatomos taip, kad didžiausią galimą tausios žvejybos laimikį atitinkantis mirtingumas dėl žvejybos palaipsniui pakopomis būtų pasiektas iki 2020 m., kai įmanoma, ir ne vėliau kaip 2025 m. sausio 1 d. Žvejybos galimybės turėtų būti išreikštos didžiausiomis leidžiamomis žvejybos pastangomis ir nustatytos laikantis to Reglamento 7 straipsnyje nustatytos žvejybos pastangų sistemos. Todėl 2020 m. didžiausios leidžiamos žvejybos pastangos turėtų būti sumažintos 10 %, palyginti su baziniu dydžiu, suskaičiuotu pagal to reglamento 7 straipsnio 4 dalį;
(11)

siekiant atsižvelgti į tai, kad derybos su susijusiomis PPO narėmis vestos lygiagrečiai taikant įprastą teisėkūros procedūrą, kurios laikantis priimamas šis reglamentas, pagal SESV 290 straipsnį Komisijai turėtų būti deleguoti įgaliojimai priimti aktus, kuriais iš dalies keičiami šio reglamento priedo A ir C dalyse išvardytų paskirstytų tarifinių kvotų kiekiai, siekiant atsižvelgti į visus sudarytus susitarimus ar susijusią informaciją, kurią Komisija gali gauti per tas derybas ir iš kurios paaiškėtų, kad dėl konkrečių anksčiau nežinomų veiksnių reikia pakoreguoti tarifinių kvotų paskirstymą Sąjungai ir Jungtinei Karalystei, užtikrinant derėjimą su bendra metodika, dėl kurios susitarta kartu su Jungtine Karalyste. Tie įgaliojimai priimti aktus taip pat turėtų būti deleguoti Komisijai tais atvejais, kai tokia susijusi informacija gaunama iš kitų šaltinių, kuriuos domina konkrečios tarifinės kvotos. Be to, Reglamentas (EB) Nr. 32/2000 turėtų būti iš dalies pakeistas siekiant pagal SESV 290 straipsnį Komisijai deleguoti įgaliojimus priimti aktus, kuriais iš dalies keičiamas to reglamento I priedas;
(14)

smulkinant elektroninius vaizduoklius prarandama daug išteklių ir trukdoma siekti žiedinės ekonomikos tikslų, pavyzdžiui, panaudoti retąsias ir brangiąsias medžiagas. Be to, Direktyvos 2012/19/ES 8 straipsnio 1 ir 2 dalyse valstybių narių reikalaujama užtikrinti, kad visos atskirai surinktos atliekos būtų tinkamai apdorojamos, įskaitant bent atrankinį kai kurių komponentų, kurių paprastai būna elektroniniuose vaizduokliuose, apdorojimą, rengiant jas naudoti ar perdirbti prieš smulkinant. Todėl turėtų būti sudarytos palankesnės sąlygos išmontuoti bent konkrečius tos direktyvos VII priede išvardytus komponentus. Be to, pagal 15 straipsnį gamintojai turi teikti informaciją, kad būtų palengvintas elektros ir elektroninės įrangos atliekų parengimas pakartotinai naudoti bei teisingas ir aplinką tausojantis jų apdorojimas; informacija gali būti teikiama naudojant savanorišką elektroninę platformą (12);
(5)

Europos maisto saugos tarnyba (toliau – Tarnyba) 2019 m. sausio 23 d. priimtoje nuomonėje (3) padarė išvadą, kad siūlomomis naudojimo sąlygomis natrio molibdato dihidratas neturi nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedas laikomas odą ir akis dirginančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, o ypač priedo naudotojų, sveikatai. Be to, Tarnyba padarė išvadą, kad avių pašarų papildymas molibdenu pridedant natrio molibdato dihidrato yra laikomas veiksmingu, kad būtų užtikrintas tinkamas vario balansas, kai racione vario ir molibdeno santykio intervalas yra 3–10. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedų pašare analizės metodo taikymo ataskaitas, kurias pateikė Reglamento (EB) Nr. 1831/2003 21 straipsniu įsteigta etaloninė laboratorija;
(3)

be to, siekiant palengvinti finansinį valdymą pagal esamą programavimo tvarką, ERPF, ESF ir Sanglaudos fondo, taip pat EJRŽF atžvilgiu turėtų būti nustatyta, kad normos taikymo pagrindu laikomos tinkamos finansuoti išlaidos pagal programos prioritetines kryptis, išskyrus techninės paramos prioritetinę kryptį, kurios atveju naudojamas išlaidų atlyginimo taikant fiksuotąją normą metodas. Todėl ši fiksuotoji norma neturėtų būti taikoma, kai programa susijusi tik su technine parama. Be to, dėl pirmiau minėtų fondų nėra reikalavimo iš dalies pakeisti programą, jei naudojamas šis išlaidų atlyginimo taikant fiksuotąją normą metodas;
a)

Galimybė gauti atsarginių dalių 1) Suvirinimo įrangos gamintojas, įgaliotasis atstovas arba importuotojas ne mažiau kaip 10 metų nuo suvirinimo įrangos modelio paskutinio vieneto pagaminimo profesionaliems remontininkams užtikrina galimybę įsigyti bent šių atsarginių dalių: a) valdymo pultą; b) maitinimo šaltinį (-ius); c) įrangos korpusą; d) bateriją (-as); e) suvirinimo degiklį; f) dujų tiekimo žarną (-as); g) dujų tiekimo reguliatorių (-us); h) suvirinimo vielos arba užpildo medžiagos padavimo įtaisą; i) ventiliatorių (-us); j) elektros energijos tiekimo kabelį; k) programinę įrangą ir programinę aparatinę įrangą, įskaitant grįžties programinę įrangą. 2) Gamintojai užtikrina, kad šias atsargines dalis būtų galima pakeisti naudojantis paprastais visiems prieinamais įrankiais ir be neatitaisomo įrangos ir dalies pažeidimo. 3) Tokių atsarginių dalių sąrašas ir jų užsakymo procedūra turi būti paskelbti laisvai prieinamoje gamintojo, įgaliotojo atstovo arba importuotojo interneto svetainėje ne vėliau kaip praėjus dvejiems metams po modelio pirmojo vieneto pateikimo rinkai iki laikotarpio, kurį turi būti užtikrinama galimybė įsigyti šių atsarginių dalių, pabaigos.
(7)

Reglamentu (ES) 2017/625 reikalaujama, kad pasienio kontrolės postai būtų įsikūrę šalia įvežimo į Sąjungą punkto. Vis dėlto tam, kad oficiali kontrolė ir kita oficiali veikla būtų organizuojama ir vykdoma veiksmingai, turėtų būti nustatytos taisyklės dėl atvejų, susijusių su konkrečiais geografiniais apribojimais, ir sąlygų, kuriomis pasienio kontrolės postai gali būti įsikūrę už tam tikro atstumo, o ne šalia įvežimo į Sąjungą punkto. Tokie geografiniai apribojimai turėtų būti įvežimo punkto natūralių ypatybių ir landšafto rezultatas, o atstumas nuo jo neturėtų viršyti to, kas visiškai būtina tų geografinių apribojimų keliamiems sunkumams įveikti. Be to, atstumas neturėtų būti toks, kad keltų pavojų žmonių, gyvūnų ir augalų sveikatai, gyvūnų gerovei ir aplinkai. Konkretūs geografiniai apribojimai turėtų būti, pvz., tokie, dėl kurių labai apribojamos transportavimo galimybės, kaip antai aukštikalnių perėjos, kurių keliai netinkami gyvūnams ir prekėms vežti, ar dėl kurių jie vežami labai vėluojant;
(2)

Su galimu priemonių vengimu susijęs produktas – Kinijos Liaudies Respublikos kilmės keraminiai stalo ir virtuvės reikmenys, išskyrus keraminius pagardų arba prieskonių malūnėlius ir jų keramines malimo dalis, keraminius kavos malūnėlius, keraminius peilių galąstuvus, keraminius galąstuvus, keraminius virtuvės įrankius, naudotinus pjaustymui, malimui, smulkinimui, raikymui, skutimui ir lupimui, ir kordierito keramikos kepimo akmenis, skirtus picai arba duonai kepti (toliau – nagrinėjamasis produktas), kurių KN kodai šiuo metu yra ex 6911 10 00, ex 6912 00 21, ex 6912 00 23, ex 6912 00 25 ir ex 6912 00 29 (TARIC kodai 6911100090, 6912002111, 6912002191, 6912002310, 6912002510 ir 6912002910).
(1)

2012 m. lapkričio mėn., atlikus antidempingo tyrimą (toliau – pradinis tyrimas) Taryba Įgyvendinimo reglamentu (ES) Nr. 1039/2012 (2) (toliau – galutinis reglamentas) nustatė galutinį antidempingo muitą importuojamiems Kinijos Liaudies Respublikos (toliau – KLR) kilmės aliumininiams radiatoriams, kurių KN kodai šiuo metu yra ex 7615 10 10, ex 7615 10 80, ex 7616 99 10 ir ex 7616 99 90 (TARIC kodai 7615101010, 7615108010, 7616991091, 7616999001 ir 7616999091);
(7)

2019 m. rugpjūčio 14 d. įsigaliojo naujas Reglamentas (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones. Jo VI priede pateikiamos konkrečios nuostatos dėl šiaurės vakarų vandenyse taikytinų techninių priemonių, kurios apima ir tinklo akių dydžių, susijusių sąlygų bei priegaudos taisykles. Be to, to reglamento VI priedo 3 punkte daroma nuoroda į Deleguotąjį reglamentą (ES) 2018/2034. Reglamento (ES) 2019/1241 15 straipsniu Komisijai suteikiami įgaliojimai priimti deleguotuosius aktus, kuriais iš dalies keičiamos, papildomos, panaikinamos tame reglamente išdėstytos techninės priemonės arba leidžiama nuo jų nukrypti, be kita ko, įgyvendinant įpareigojimą iškrauti laimikį;
(5)

per pradinį tyrimą Komisija nustatė, kad „Zhejiang Xinshiji Foods Co., Ltd“ ir jos susijusio gamintojo „Hubei Xinshiji Foods Co“ vidutinis svertinis dempingo skirtumas, išreikštas CIF kaina Bendrijos pasienyje prieš sumokant muitą, yra 136,3 % (3)„Zhejiang Xinshiji Foods Co., Ltd.“ ir jos susijusiam gamintojui „Hubei Xinshiji Foods Co., Ltd.“ buvo nustatytos 490,7 EUR už toną antidempingo priemonės pagal TARIC kodą A888;
66)

8 priedėlis pakeičiamas taip: „8 PRIEDĖLIS Orlaivių klasės ar orlaivio tipo kvalifikacijos patikrinimo egzamino IR dalies įskaitymas A. Lėktuvai Patirtis įskaitoma tik atnaujinant IR kvalifikacijos turėtojo teises valdyti atitinkamai vienpilotį vieno variklio lėktuvą ir vienpilotį kelių variklių lėktuvą arba pratęsiant tų teisių galiojimą. Jei laikomas įgūdžių patikrinimo egzaminas arba kvalifikacijos patikrinimo egzaminas, apimantis IR dalį, ir kvalifikacijos turėtojas turi galiojančią: Patirtis pagal IR dalį įskaitoma per kvalifikacijos patikrinimo egzaminą siekiant gauti: MPA tipo kvalifikaciją; vienpiločio aukštos klasės sudėtingo lėktuvo tipo kvalifikaciją SE klasės kvalifikaciją (*2) ir SE tipo kvalifikaciją (*2), ir SP ME klasės arba tipo kvalifikaciją, išskyrus aukštos klasės sudėtingo lėktuvo tipo kvalifikacijas; laikoma, kad įvykdyti tik 9 priedėlio B.5 punkte nurodyto kvalifikacijos patikrinimo egzamino 3B dalies reikalavimai SP ME lėktuvų klasės ar tipo kvalifikaciją, išskyrus aukštos klasės sudėtingo lėktuvo tipo kvalifikaciją, kuria suteikiama teisė vykdyti vienpiločius skrydžius SE klasės kvalifikaciją ir SE tipo kvalifikaciją, ir SP ME klasės ar tipo kvalifikaciją, išskyrus aukštos klasės sudėtingo lėktuvo tipo kvalifikaciją SP ME lėktuvų klasės ar tipo kvalifikaciją, išskyrus aukštos klasės sudėtingo lėktuvo tipo kvalifikaciją, kuria suteikiama teisė vykdyti tik MP skrydžius SE klasės kvalifikaciją (*2) ir SE tipo kvalifikaciją (*2), ir SP ME klasės ar tipo kvalifikaciją, išskyrus aukštos klasės sudėtingo lėktuvo tipo kvalifikaciją (*2) SP SE lėktuvų klasės ar tipo kvalifikaciją SE klasės kvalifikaciją ir SE tipo kvalifikaciją B. Sraigtasparniai Patirtis įskaitoma tik pratęsiant IR kvalifikacijos turėtojo teisių valdyti atitinkamai vieno variklio sraigtasparnį ir vienpilotį kelių variklių sraigtasparnį galiojimą. Kai laikomas įgūdžių patikrinimo egzaminas arba kvalifikacijos patikrinimo egzaminas, apimantis IR dalį, ir kvalifikacijos turėtojas turi galiojančią: Patirtis pagal IR dalį įskaitoma per kvalifikacijos patikrinimo egzaminą siekiant gauti: Daugiapiločio sraigtasparnio (MPH) tipo kvalifikaciją SE tipo kvalifikaciją (*3) ir SP ME tipo kvalifikaciją (*3). SP ME tipo kvalifikaciją, kuria suteikiama teisė vykdyti vienpiločius skrydžius SE tipo kvalifikaciją (*3) ir SP ME tipo kvalifikaciją (*3). SP ME tipo kvalifikaciją, kuria suteikiama teisė vykdyti tik daugiapiločius skrydžius SE tipo kvalifikaciją (*3) ir SP ME tipo kvalifikaciją (*3). SP SE tipo kvalifikaciją, kuria suteikiama teisė vykdyti vienpiločius skrydžius SP SE tipo kvalifikaciją, kuria suteikiama teisė vykdyti vienpiločius skrydžius
(3)

pareiškėjams turėtų būti sudaryta galimybė pateikti paraiškas išduoti licenciją nepaisant valstybių narių valstybinių švenčių. Dabar tais atvejais, kai paraiškų išduoti licenciją pateikimo pabaigos diena yra šeštadienis, sekmadienis arba valstybinė šventė, ta diena nustatoma skirtingai ir priklausomai nuo to, ar paraiškos pateikimo laikotarpis yra apibrėžtas nustatant konkrečią datą, ar tokio laikotarpio trukmę. Pastaruoju atveju Tarybos reglamento (EEB, Euratomas) Nr. 1182/71 (3) 3 straipsnio 4 dalyje numatyta, kad jeigu terminas baigiasi šeštadienį, sekmadienį arba valstybinės šventės dieną, paraiškos pateikimo termino pabaigos diena yra darbo diena po to šeštadienio, sekmadienio ar valstybinės šventės dienos. Remiantis to reglamento 5 straipsniu, kai paraiškos teikimo laikotarpis apibrėžiamas nurodant konkrečią datą, tas laikotarpis baigiasi paskutinę termino pabaigos dienos valandą. Tai reiškia, kad tada, kai nėra konkrečios nuostatos dėl atvejų, kai paraiškų teikimo laikotarpių termino pabaigos diena, apibrėžta nurodant konkrečią datą, baigiasi šeštadienį, sekmadienį arba valstybinės šventės dieną, paraiškos turėtų būti pateikiamos paskutinę darbo dieną prieš tokį šeštadienį, sekmadienį arba tokią valstybinės šventės dieną;
(6)

Įgyvendinimo reglamente (ES) 2019/627 nustatytos gyvūninių maisto produktų oficialios kontrolės vykdymo vienodos praktinės tvarkos taisyklės. To reglamento V priede nustatyti pripažinti jūrinių biotoksinų aptikimo gyvuose dvigeldžiuose moliuskuose tyrimų metodai, kuriuos turi taikyti kompetentingos institucijos oficialios kontrolės tikslu. Be to, jo III priede nustatyti pripažinti žalio ir termiškai apdoroto karvės pieno tyrimų metodai, kuriuos turi taikyti kompetentingos institucijos oficialios kontrolės tikslu. Reglamente (EB) Nr. 853/2004 reikalaujama, kad maisto tvarkymo subjektai visais gamybos etapais atliktų savo patikras siekdami užtikrinti, kad gyvi dvigeldžiai moliuskai, žalias ir termiškai apdorotas karvės pienas atitiktų tame reglamente nustatytas gyvūninių maisto produktų higienos taisykles. Siekiant užtikrinti aukšto lygio vartotojų apsaugą maisto saugos požiūriu į Reglamentą (EB) Nr. 2074/2005 turėtų būti įtraukta maisto tvarkymo subjektų prievolė taikyti tuos pačius pripažintus jūrinių biotoksinų tyrimo metodus ir žalio bei termiškai apdoroto karvės pieno tyrimo metodus, kuriuos kompetentingos institucijos turi naudoti pagal Įgyvendinimo reglamentą (ES) 2019/627;